Íme a leggyorsabban eladható új és használt autók
Egy termék sikerének a legbiztosabb mércéje, ha villámgyorsan elkapkodják azt a boltokból – legyen szó arcmaszkról, tolltartóról, edzőcipőről vagy gépkocsiról. Egy globális autópiaci elemző szervezet másfél millió tranzakciót elemezve megállapította, melyek voltak március legkelendőbb új és használt autói. A Toyota és a Lexus számos kategóriában az első lett.

Közgazdasági alaptény, hogy raktárra termelni senkinek nem jó – sem a gyártónak, sem a kereskedőnek, és végső soron az ügyfélnek sem. A kevéssé keresett típusok feleslegesen kötnek le olyan erőforrásokat, amelyeket más, kelendőbb áruk előállítására és értékesítésére lehetne fordítani; a kapacitások rossz hatásfokú kihasználása pedig megdrágítja a terméket. Ez fokozottan igaz a jelenlegi válsághelyzetben: azok a gyártók és kereskedők bízhatnak leginkább a stabilizálódásban, talpra állásban, akik nem kénytelenek készleteket felhalmozni.
Az észak-amerikai iSeeCars.com autóipari piacelemző portál másfél millió új és használt autó adásvételét elemezte ki március hónap során. Arra a következtetésre jutottak, hogy az új autók átlagosan 47,4, a 2016-2019 közötti gyártású használt járművek 39,4 nap után találtak gazdára. Mindkét érték kedvezőbb, mint egy hónappal korábban; a legkelendőbb autók azonban ennek az időnek a töredékét sem töltik a kereskedésben: a Top 10-es listán szereplő modelleket átlagosan 14,4 nap után vitték el.
Néhány markáns tendenciát is azonosítottak a kutatók: különösen nagy a kereslet a drága autók (sportkocsik, luxusautók, valamint nagy és luxus-terepjárók) iránt, de ugyanilyen népszerűek a különösen környezetbarát (hibrid vagy elektromos) gépkocsik is.
Legkelendőbb új gépkocsik, 2021. Q1.
	Helyezés
	Típus 
	Hány nap után talál gazdára?

	 
	 
	 

	1.
	Chevrolet Corvette
	9,4

	2.
	Toyota RAV4 Prime (Európában: RAV4 Plug-in)
	10,2

	3.
	Kia Telluride
	14,1

	4.
	GMC Yukon XL
	14,3

	5.
	Cadillac Escalade ESV
	15,2

	6.
	Cadillac Escalade
	15,6

	7.
	Hyundai Elantra Hybrid
	16,1

	8.
	Toyota Tacoma
	16,3

	9.
	GMC Yukon
	17,5

	10.
	Lexus IS 350
	17,5



A tíz legkelendőbb típus közül hármat a Toyota-csoport két márkája, a Toyota és a Lexus jegyzett – egyetlen más autógyártó konszern sem képviseltette magát ekkora számban a toplistán.
Különösen érdekes az alternatív hajtású (részben vagy teljesen elektromos) modellek rangsora. A Toyota-csoport eladásait Európában már régóta uralják a hibrid modellek, ám ezek immár Észak-Amerikában is komoly jelenlétre tettek szert: a Toyota és a Lexus márkák kombinált eladásaiból mintegy 25 százalékkal részesednek. Nem véletlenül, hiszen jóval takarékosabbak és csendesebbek, a Sienna eladásai például megháromszorozódtak az új, hibrid modell bevezetését követően.
Legkelendőbb részben vagy teljesen elektromos gépkocsik, 2021. Q1
	Helyezés
	Típus (új)
	Hány nap után talál gazdára?
	Típus (használt)
	Hány nap után talál gazdára?

	 
	 
	 
	 
	 

	1.
	Toyota RAV4 Prime(Európában: RAV4 Plug-in)
	10,2
	Tesla Model 3
	29,8

	2.
	Hyundai Elantra
	16,1
	Lexus RX 450h
	31,6

	3.
	Ford F-150
	21,8
	BMW 5
	32,1

	4.
	Toyota RAV4 Hybrid
	22
	BMW i3
	32,3

	5.
	Toyota Sienna
	22,6
	Toyota RAV4 Hybrid
	32,3

	6.
	Lexus RX 450h
	22,9
	BMW 3
	33,7

	7.
	Toyota Mirai
	23,5
	Tesla Model X
	33,9

	8.
	Ford Mustang Mach-E
	23,8
	BMW X5
	34

	9.
	Toyota Venza
	33,7
	Toyota Prius
	34,2

	10.
	Ford Explorer Hybrid
	34,4
	Honda Insight
	34,5

	11.
	Audi Q5
	35,1
	Toyota Highlander Hybrid
	35,6

	12.
	Hyundai Ioniq Plug-In Hybrid
	36,9
	Lexus NX 300h
	35,7



További érdekesség, hogy a listán máris előkelő helyen szerepel a második generációs Toyota Mirai hidrogén üzemanyagcellás szedán is. A közelmúltban modellfrissítésen átesett típus példányait fele annyi idő (átlagosan 23,5 nap) alatt adják el, mint az új autók átlaga. A listán öt Toyota és egy Lexus modell szerepel, minden más piaci szereplőt messze megelőzve ezzel.
A használt autók körében három Toyota és két Lexus képviseli a cégcsoportot, amely ezzel a felmérésben szereplő 14 autó több mint egyharmadát teszi ki. Itt különösen sokat nyom a latban a cégcsoport legendás megbízhatósága, valamint a hibrid technológia terén szerzett, hosszú tapasztalata: míg az új autót vásárlók a modern technológiát és megoldásokat keresik, a használt ökomodellekkel szemben a tartósság és az üzembiztosság a legfontosabb követelmény. Ehhez kapcsolódóan az is sokat mondó információ egyébként, hogy a legkevésbé kelendő új és használt autók 20-as szégyenlistáján egyetlen Toyota vagy Lexus sem szerepel.
 
Fotók: Toyota, Lexus
Adatok: www.iseecars.com

